(Евратом, ЕО) No 2185/96 от 11 ноември 1996 г. относно контрола и проверките на място, извършвани от Комисията за защита на финансовите интереси на Европейските общности срещу измами и други нередности.
 „финансираща държавна агенция“ означава подходящия изпълнителен орган на Украйна, който получава финансови ресурси от ЕС с цел изпълнение на финансовата помощ на ЕС.
 Член 1
 Обмен на информация и по-нататъшно сътрудничество на оперативно равнище
 1.
 За целите на правилното изпълнение на разпоредбите на настоящото приложение компетентните украински органи и органи на ЕС обменят редовно информация и при поискване на една от страните по споразумението провеждат консултации.
 2.
 Европейската служба за борба с измамите може да се споразумее с украинските си партньори за по-нататъшно сътрудничество в областта на борбата с измамите, включващо оперативни договорености с украинските органи по отношение на конкретни разследвания.
 3.
 За съобщаването на лични данни се прилага член 10 от приложение XLIII към настоящото споразумение.
 Член 2
 Предотвратяване на нередности, измами и корупция
 1.
 Украинските органи и органите на ЕС проверяват редовно за това дали финансираните със средства на ЕС операции се провеждат правилно. Те предприемат подходящи мерки за предотвратяване и отстраняване на нередности и измами.
 2.
 Украинските органи и органите на ЕС предприемат подходящи мерки за предотвратяване и отстраняване на практики на активна или пасивна корупция и изключват конфликт на интереси на всеки етап от процедурата за предоставяне на договори или безвъзмездни средства или при изпълнението на свързаните с тях договори.
 3.
 Украинските органи информират Комисията за всички предприети превантивни мерки. Украинските органи информират Комисията за всички предприети превантивни мерки.
 4.
 В случай на изпълнение на инструменти за финансова помощ посредством децентрализирано управление и непряко централизирано управление Комисията е оправомощена да получи доказателства в съответствие с член 56 от Регламент (ЕО, Евратом) No 1605/2002 от 25 юни 2002 г.
 Тя е също така оправомощена да получи доказателства, че процедурите за обществени поръчки и безвъзмездни средства отговарят на принципите на прозрачност, равно третиране и недискриминация, предотвратяват конфликт на интереси, предоставят гаранции, еквивалентни на международно признатите стандарти, и гарантират съответствие с разпоредбите за добро финансово управление.
 За тази цел компетентните украински органи предоставят на Комисията в рамките на разумен срок от време информацията, свързана с изпълнението на средствата на ЕС, която тя е поискала, и я информират незабавно относно съществени промени в своите процедури или системи.
 5.
 При въвеждането или прилагането на нови превантивни мерки украинските органи могат да се ползват от опита на Комисията.
 Член 3
 Разследване и наказателно преследване
 Страните по споразумението осигуряват разследването и наказателното преследване на предполагаеми и действителни случаи на измами, корупция или други нередности, включително конфликт на интереси, открити вследствие на национални проверки или на проверки на ЕС. Когато е целесъобразно, Европейската служба за борба и измамите може да съдейства на украинските органи за изпълнението на тази задача.
 Член 4
 Съобщаване за нередности
 1.
 Компетентните украински органи предават незабавно на Комисията стигналите до тяхно знание сведения относно предполагаеми или действителни случаи на измами, корупция или други нередности, включително конфликт на интереси, във връзка с изпълнението на средства на ЕС. В случай на